钦定古今图书集成/明伦汇编/氏族典/第039卷 > 江源
## 钦定古今图书集成/明伦汇编/氏族典/第039卷 > 江源

按《广东通志》：“源字一原，番禺人。少勤苦，成化乙酉领
解首，登己丑进士，授上饶知县，清讼狱，却馈遗，士民
敬之。迁户部主事，历郎中，以忤权贵，出为江西按察
佥事。综理屯田水利，烛奸刷弊，不动声色。擢四川副
使，饬兵松潘，彝酋馈献，一无所受。居三载，廷议超擢，
源遽乞休，优游泉石，以诗鸣郡中。”